Direktiva Sveta

z dne 19. junija 1984

o spremembi Direktive 71/118/EGS o zdravstvenih problemih, ki vplivajo na trgovino s svežim perutninskim mesom

(84/335/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 43 in 100 Pogodbe,

ob upoštevanju predlogov Komisije [1],

ob upoštevanju mnenj Evropskega parlamenta [2],

ob upoštevanju mnenj Ekonomsko-socialnega odbora [3],

ker je Komisija dne 19. marca 1981 posredovala Svetu predlog, da se spremenijo nekatere določbe Direktive Sveta 71/118/EGS z dne 15. februarja 1971 o zdravstvenih problemih, ki vplivajo na trgovino s svežim perutninskim mesom [4], kakor je bila nazadnje spremenjene z Direktivo 84/186/EGS [5]; ker je namen tega predloga še zlasti spremeniti in pojasniti pravila o pregledih, rešiti težave financiranja stroškov pregledov in preložiti datum poteka veljavnosti odstopanja iz tretje alinee člena 16a(a) glede zakola in odstranitve notranjih organov perutnine, da se to odstopanje podaljša od 15. avgusta 1981 do 15. avgusta 1986, saj je v nekaterih državah članicah proizvodnja perutninskega mesa z delno odstranjenimi notranjimi organi še vedno velika;

ker je Direktiva 71/118/EGS omejila zlasti uporabo vodnega hlajenja svežega perutninskega mesa s potopitvijo v vodo, opravljenega v skladu z navedeno direktivo, na trupe perutnine, ki se takoj po hlajenju zamrznejo ali globoko zamrznejo; ker ta direktiva državam članicam dopušča možnost odstopanj od te določbe; ker se rok za dopuščena odstopanja izteče 30. junija 1984;

ker je Komisija poleg tega 14. februarja 1979 poslala Svetu predlog, katerega cilj je razširiti uporabo postopka hlajenja na trupe, namenjena trženju v ohlajenem stanju;

ker je bilo sklenjeno, da se datum poteka veljavnosti prej omenjenih odstopanj kot previdnostni ukrep odloži, dokler Skupnost ne sprejme dokončnih pravil o stroških pregledov, ki izhajajo iz Direktive 71/118/EGS, o določitvi posebnih higienskih pogojev, pod katerimi se lahko izvaja tako imenovani postopek protitočnega hlajenja za sveže perutninsko meso, ki ni takoj zamrznjeno ali globoko zamrznjeno, in o proizvodnji in pregledu perutnine z delno odstranjenimi notranjimi organi;

ker je Svet pregledal predloge Komisije glede te točke; ker je treba do sprejetja teh predlogov datum poteka veljavnosti prej omenjenih odstopanj ponovno prestaviti,

SPREJEL NASLEDNJO DIREKTIVO:

Člen 1

Direktiva 71/118/EGS se spremeni:

1. v zadnjem stavku prvega pododstavka člena 14(2) se "30. junij 1984" nadomesti z "31. december 1984".

2. v členu 16a(a), v tretji alinei, se "30. junij 1984" nadomesti z "31. december 1984".

Člen 2

Države članice sprejmejo zakone in druge predpise, potrebne za uskladitev s to direktivo, najpozneje do 30. junija 1984. O tem takoj obvestijo Komisijo.

Člen 3

Ta direktiva je naslovljena na države članice.

V Luxembourgu, 19. junija 1984

Za Svet

Predsednik

M. Rocard

[1] UL C 65, 9.3.1979, str. 5 in UL C 97, 29.4.1981, str. 12.

[2] UL C 140, 5.6.1979, str. 180, UL C 234, 14.9.1981, str. 99 in UL C 87, 5.4.1982, str. 116.

[3] UL C 247, 1.10.1979, str. 16, UL C 230, 19.9.1981, str. 24 in UL C 252, 2.10.1981, str. 11.

[4] UL L 55, 8.3.1971, str. 23.

[5] UL L 87, 30.3.1984, str. 27.

--------------------------------------------------